חאבי גאלאן

חאבייר "חאבי" גאלאן חיל (בספרדית: Javier "Javi" Galán Gil; נולד ב-19 בנובמבר 1994 בבדחוס שבספרד) הוא כדורגלן ספרדי המשחק בעמדת המגן השמאלי בקבוצת אתלטיקו מדריד מלה ליגה.

קריירת מועדונים 
גאלאן החל את הקריירה המקצוענית שלו בקבוצה הבוגרת של בדחוס מהליגות הנמוכות.

ב-9 ביולי 2015 חתם גאלאן בקורדובה, והחל לשחק בקבוצת המילואים של המועדון. בשנת 2016 החל לשחק בקבוצה הראשונה של המועדון, במדיה ערך 77 הופעות ליגה והבקיע ארבעה שערים במסגרת הליגה הספרדית השנייה.

ב-29 בינואר 2019 חתם גאלאן על חוזה לשלוש עונות וחצי בווסקה מהלה ליגה. הוא ערך 81 הופעות ליגה במדי המועדון, בהן הבקיע שני שערים.

ב-31 ביולי 2021 חתם גאלאן על חוזה לחמש עונות בסלטה ויגו מלה ליגה. ב-15 באוגוסט ערך את הופעת הבכורה שלו במועדון, בהפסד 1–2 לאתלטיקו מדריד במסגרת המחזור הראשון בליגה לעונת 2021/2022. הוא ערך 37 הופעות ליגה בעונתו הראשונה במועדון.

ב-3 ביולי 2023 חתם גאלאן באתלטיקו מדריד ל3 שנים.

קישורים חיצוניים

הערות שוליים 

כדורגלנים ספרדים
מגני כדורגל ספרדים
כדורגלני קורדובה
כדורגלני וסקה
כדורגלני סלטה ויגו
כדורגלני אתלטיקו מדריד
ספרדים שנולדו ב-1994